השימוע בקונגרס האמריקאי בדבר אנטישמיות בקמפוסים

מימין לשמאל: [[סאלי קורנבלות', , אליזבת מגיל, קלודין גיי.]]
ב-5 בדצמבר 2023, ועדת החינוך והעבודה של בית הנבחרים של ארצות הברית, בראשות וירג'יניה פוקס מהמפלגה הרפובליקנית, קיימה שימוע בנושא אנטישמיות, במסגרתו נדרשו להעיד קלודין גיי, אליזבת מגיל וסאלי קורנבלות' - נשיאות אוניברסיטת הרווארד, אוניברסיטת פנסילבניה והמכון הטכנולוגי של מסצ'וסטס, בהתאמה.<ref name="AP1212"></ref>

בשימוע, ששודר במלואו בשידור חי, הנשיאות השיבו על שאלות לגבי מדיניות האוניברסיטאות שלהן, כולל אלה הנוגעות לגילויי אנטישמיות בקמפוסים.<ref name="NYT1206"></ref><ref name="AB-1206"></ref> בשבועות שלאחר מכן, מגיל וגיי הגישו את התפטרותן, בין היתר בשל התגובות לעדותן, שקריאה לרצח כל היהודים אינה בהכרח נגד הקוד האתי של המוסד "כי זה תלוי הקשר".<ref></ref><ref></ref>

== האירועים שהובילו לשימוע ==
לאחר מתקפת הפתע של חמאס על ישראל ב-7 באוקטובר 2023, התקיימו מספר הפגנות נגד ישראל במספר קמפוסים של אוניברסיטאות ברחבי ארצות הברית, שלטענות רבים הייתה בהן נימה אנטישמית.<ref></ref><ref name ="NYT1010"></ref> על אוניברסיטאות רבות נמתחה ביקורת על כך שכביכול לא גינו כראוי את התקפת חמאס ואת הרטוריקה האנטישמית לכאורה שנשמעה בעקבותיה,<ref name ="NYT1010"/> בהן אוניברסיטת פנסילבניה ואוניברסיטת הרווארד.<ref></ref><ref></ref><ref name="BBC-1010"></ref><ref></ref><ref name ="WSJ-10-11"></ref>

מאז תחילת המלחמה התקיימו בקמפוסים רבים בארצות הברית הפגנות פרו-פלסטיניות, אשר חלקן כללו קריאות אנטישמיות וקריאות לאינתיפאדה עולמית. קריאות אלה תועדו, בין השאר, באוניברסיטאות הרווארד, MIT, ופנסילבניה<ref></ref><ref></ref><ref name=":1"></ref>.

סטודנטים באוניברסיטת MIT, המשתייכים לקבוצה פרו-פלסטינית הנקראת Coalition Against Apartheid, חסמו את הכניסה לשיעורים לסטודנטים יהודים, ואיימו עליהם להתרחק מהאזור.<ref></ref> חברי הקבוצה העוינת גם הטרידו חברי סגל בשל היותם יהודים.<ref name=":1" />

באוניברסיטת פנסילבניה חברי סגל קיבלו הודעות מייל בעלות תוכן אנטישמי ומאיים אשר גררו התערבות וחקירה של ה-FBI.<ref></ref><ref></ref>

בעקבות האירועים השונים, ועל רקע התלונות של הסטודנטים שאינם חשים בטוחים בקמפוסים, זומנו לשימוע נשיאות האוניברסיטאות הרווארד, פנסילבניה ו-MIT.

== השימוע ==

ב-5 בדצמבר 2023 התקיים שימוע בוועדת החינוך והעבודה של בית הנבחרים האמריקאי.<ref></ref> במהלך השימוע, שנמשך כחמש שעות, תיחקרה אליס סטפניק, הנציגה הרפובליקנית של מדינת ניו יורק, את נשיאות האוניברסיטאות. סטפניק ביקשה שיענו בכן ולא לשאלה האם קריאה לרצח העם היהודי מפרה את קוד ההתנהגות או החוקים של האוניברסיטה הנוגעים לבריונות והטרדה.<ref></ref> אף אחת מהנשיאות לא ענתה בכן או לא מפורש. מגיל וגיי ענו כי אם מדובר בקריאה מתמשכת שמכוונת נגד יחידים וגולשת להתנהגות היא יכולה להיות הטרדה, אך ההחלטה תלויה "בהקשר בו נאמרו הדברים".<ref></ref>

קורנבלות', נשיאת MIT, ממוצא יהודי, ענתה שקריאה כזו יכולה להיות הפרה "אם היא מכוונת ליחידים, ולא רק הצהרה פומבית".<ref name=":0"></ref> בנוסף אמרה קורנבלות׳ שהיא לא שמעה קריאות לרצח עם.<ref name=":0" /> על פי סטפניק קריאות "אינתיפאדה" ו"מהנהר עד לים" עשויות להיחשב כ"קריאה לרצח עם" של העם היהודי.<ref></ref>

== בעקבות השימוע ==
=== גינויי הנשיאות, קריאות להתפטרות, והשלכות נוספות ===
עדותן של הנשיאות בשימוע עוררה ביקורת ציבורית בשל התשובות שנראו מתחמקות.<ref></ref>

הבית הלבן פרסם הודעת גינוי בה נאמר: "זה לא יאומן שצריך להגיד את זה: הקריאות לרצח עם הן מפלצתיות ונוגדות את כל מה שאנחנו מייצגים כמדינה".<ref></ref>

ב-8 בדצמבר 2023 נשלח מכתב מהקונגרס של ארצות הברית להנהלות שלוש האוניברסיטאות, בו מגנים חברי הקונגרס בחריפות את דברי הנשיאות במהלך השימוע, וקוראים להנהלת כל אחת מהאוניברסיטאות לפטר את הנשיאות.<ref></ref> על המכתב חתמו 74 חברי הקונגרס.<ref></ref>

ג'וש שפירו, מושל קהילת פנסילבניה ויהודי-אמריקאי, אמר שדבריה של מגיל אינם מקובלים והם מבישים.<ref name=":2"></ref>

מרק רואן, המנכ"ל של וול סטריט, יהודי-אמריקאי ואחד התורמים העשירים ביותר של אוניברסיטת פנסילבניה, קרא למובילי האוניברסיטה להתפטר, ולתורמים שלה להפסיק את תרומותיהם בעקבות הכישלון לגנות אנטישמיות ושנאה.<ref></ref><ref name=":2" /> בנוסף קרא רואן לחבר הנאמנים של אוניברסיטת פנסילבניה להיפגש ולדון בשאלה האם העדות של מגיל מייצגת את ערכי האוניברסיטה וההנהלה.<ref name=":2" />

ביל אקמן, מיליארדר יהודי-אמריקאי, מנהל קרן גידור ומקים חברת ניהול ההשקעות Pershing Square Capital, קרא לשלוש הנשיאות להתפטר בבושה.<ref></ref><ref name=":2" />

בעקבות השימוע פורסם כי רוס סטיבנס, המייסד והמנכ"ל של Stone Ridge Asset Management, ימשוך תרומה שהעניק לאוניברסיטת פנסילבניה ומוערכת ב-100 מיליון דולר. בהודעה נמסר כי "מר סטיבנס וסטון רידג' מזועזעים מהעמדה של האוניברסיטה בנוגע לאנטישמיות בקמפוס".<ref></ref><ref></ref>

פיל מק'גרו (דוקטור פיל) פרסם הודעה וסרטון בעמוד ה-X (לשעבר טוויטר) שלו בו כתב כי הוקל לו בעקבות התפטרותה של ליז מגיל, ואמר כי הוא קורא לשתי הנשיאות הנוספות להתפטר.<ref></ref>

בהמשך חודש דצמבר 2023 נרשמה ירידה של כ-17% בהרשמה לאוניברסיטת הרווארד על רקע השימוע והגינויים בעקבותיו.<ref></ref><ref></ref>

=== התפטרויות בהנהלת האוניברסיטאות בעקבות השימוע ===
ב-9 בדצמבר 2023 התפטרה ליז מגיל, נשיאת אוניברסיטת פנסילבניה.<ref></ref> באותו היום התפטר גם סקוט בוק, יושב ראש חבר הנאמנים של אוניברסיטת פנסילבניה.<ref></ref>

ב-2 בינואר 2024 התפטרה קלודין גיי, נשיאת אוניברסיטת הרווארד. <ref></ref><ref></ref><ref></ref>

=== אירועים נוספים ===
בעקבות השימוע והביקורת על הדברים, אוניברסיטת סטנפורד פרסמה הודעה עצמאית בה ציינה כי היא מגנה בכל תוקף את הקריאות לרצח העם היהודי או לכל האנשים.<ref></ref> הודעה זו פורסמה בעמודי הרשתות החברתיות של האוניברסיטה: לינקדאין,<ref></ref> אינסטגרם<ref></ref> ו-X (לשעבר טוויטר).<ref></ref>

== בתרבות פופולרית ==
פרודיה על השימוע הוצג במערכון הפתיחה של פרק התוכנית סאטרדיי נייט לייב ששודר ב-9 בדצמבר 2023 בהשתתפותה של בתפקיד אליס סטפניק.<ref></ref> עיקר הלעג במערכון הופנה דווקא לסטפניק הרפובליקנית, ולא לנשיאות האוניברסיטאות.<ref></ref><ref></ref>

גם תוכנית הטלוויזיה "ארץ נהדרת" פרסמה מערכון בעקבות השימוע,<ref></ref> בהשתתפות השחקן מייקל רפפורט, שבו מתקיים שימוע בהוגוורטס, בית הספר בסדרת הספרים "הארי פוטר", בנוגע לשאלה האם קריאה לרצח עם של בוצדמים מהווה הטרדה או הפרת הקוד האתי של בית הספר. הסרטון זכה ליותר מ-6 מיליון צפיות תוך יומיים מרגע פרסומו.

==קישורים חיצוניים==
* 
* 

== הערות שוליים ==

קטגוריה:ארצות הברית: אנטישמיות
קטגוריה:ארצות הברית: חינוך
קטגוריה:ארצות הברית: פוליטיקה
קטגוריה:הקונגרס של ארצות הברית: היסטוריה
קטגוריה:מחלוקות בארצות הברית
קטגוריה:תגובות למלחמת חרבות ברזל
קטגוריה:ארצות הברית במלחמת חרבות ברזל
קטגוריה:דעת הקהל במלחמת חרבות ברזל